Úradný vestník L 258 , 11/10/1996 S. 0026 - 0031



Smernica Komisie 96/64/ES z 2. októbra 1996, ktorou sa prispôsobuje technickému pokroku smernica Rady 77/389/EHS o aproximácii právnych predpisov členských štátov, týkajúcich sa ťažných zariadení motorových vozidiel (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 77/389/EHS zo 17. mája 1977 o aproximácii právnych predpisov členských štátov, týkajúcich sa ťažných zariadení motorových vozidiel [1], najmä na jej článok 4, keďže smernica 77/389/EHS je jednou zo samostatných smerníc postupu ES typového schvaľovania stanoveného v smernici 70/156/EHS [2], naposledy zmenenej a doplnenej smernicou 96/27/ES [3]; keďže z tohto dôvodu ustanovenia smernice 70/156/EHS týkajúce sa systémov vozidla, komponentov a samostatných technických jednotiek platia pre túto smernicu; keďže najmä články 3 ods. 4 a 4 ods. 3 smernice 70/156/EHS si vyžadujú, aby bol ku každej samostatnej smernici priložený informačný dokument obsahujúci príslušné body prílohy I k tejto smernici a tiež osvedčenie o typovom schválení podľa prílohy VI, aby mohlo byť typové schvaľovanie spracovávané na počítači; keďže sa tieto zmeny a doplnky týkajú len správnych opatrení obsiahnutých v smernici; keďže nie je z tohto dôvodu potrebné zrušiť platnosť existujúcich schválení podľa smernice, ani brániť registrácii, predaju a uvedeniu do prevádzky nových vozidiel riadiacich sa touto smernicou; keďže opatrenia ustanovené v tejto smernici sú v súlade so stanoviskom Výboru pre prispôsobenie sa technickému pokroku, ktorý bol založený smernicou 70/156/EHS, PRIJALA TÚTO SMERNICU: Článok 1 1. Články smernice 77/389/EHS sa menia a dopĺňajú takto: - článok 1 znie nasledovne: "…s výnimkou koľajových vozidiel, poľnohospodárskych a lesných traktorov a všetkých mobilných strojov.", - v článku 2 sa znenie "v prílohe" nahrádza znením "v prílohe II", - v článku 3 sa znenie "v prílohe" nahrádza znením "v prílohe II", - v článku 4 sa znenie "v tejto prílohe" nahrádza znením "v prílohách". 2. Príloha k smernici 77/389/EHS sa mení a dopĺňa v súlade s prílohou k tejto smernici. Článok 2 S účinnosťou od 1. októbra 1997 členské štáty - nesmú naďalej udeľovať ES typové schválenie podľa článku 4 ods. 1 smernice 70/156/EHS, a - môžu odmietnuť udeliť vnútroštátne typové schválenie pre nový typ vozidla z dôvodov týkajúcich sa ťažných zariadení, ak nespĺňajú ustanovenia smernice 77/389/EHS, v znení tejto smernice. Táto smernica nezbavuje platnosti akékoľvek schválenia už udelené podľa smernice 77/389/EHS, ani nebráni rozšíreniu takých schválení podľa podmienok smernice, na základe ktorej boli pôvodne udelené. Článok 3 1. Členské štáty najneskôr do 1. októbra 1997 uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou. Bezodkladne o tom informujú Komisiu. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty. 2. Členské štáty oznámia Komisii znenia hlavných ustanovení vnútroštátnych právnych predpisov, ktoré prijali v oblasti pôsobnosti tejto smernice. Článok 4 Táto smernica nadobúda účinnosť 20. deň po jej uverejnení v Úradnom vestníku Európskych spoločenstiev. Článok 5 Táto smernica je adresovaná členským štátom. V Bruseli 2. októbra 1996 Za Komisiu Martin Bangemann člen Komisie [1] Ú. v. ES L 145, 13.6.1977, s. 41. [2] Ú. v. ES L 42, 23.2.1970, s. 1. [3] Ú. v. ES L 169, 8.7.1996, s. 1. -------------------------------------------------- PRÍLOHA ZMENY A DOPLNKY K PRÍLOHE K SMERNICI 77/389/EHS 1. Medzi články a prílohu sa vkladá zoznam príloh v nasledovnom znení: " ZOZNAM PRÍLOH Príloha I: | Správne opatrenia pre typové schválenie Doplnok 1: t Doplnok 2: Osvedčenie o typovom schválení | Príloha II: | Ťažné zariadenia | " 2. Vkladá sa nová príloha I v znení: " PRÍLOHA I SPRÁVNE OPATRENIA PRE TYPOVÉ SCHVÁLENIE 1. ŽIADOSŤ O ES TYPOVÉ SCHVÁLENIE TYPU VOZIDLA 1.1. Žiadosť o ES typové schválenie typu vozidla podľa článku 3 ods. 4 smernice 70/156/EHS, vzhľadom na jeho ťažné zariadenia predkladá výrobca vozidla. 1.2. Vzor informačného dokumentu je uvedený v doplnku 1. 1.3. Technickej službe zodpovednej za vykonávanie typových schvaľovacích testov sa musí predkladať nasledovné: 1.3.1. vozidlo reprezentujúce typ vozidla, ktorý má byť schválený. 2. UDELENIE ES TYPOVÉHO SCHVÁLENIA TYPU VOZIDLA 2.1. Ak sú príslušné požiadavky splnené, udeľuje sa ES typové schválenie podľa článku 4 ods. 3 a prípadne 4 ods. 4, smernice 70/156/EHS. 2.2. Vzor osvedčenia o ES typovom schválení je uvedený v doplnku 2. 2.3. Každému schválenému typu vozidla sa pridelí schvaľovacie číslo v súlade s prílohou VII k smernici 70/156/EHS. Ten istý členský štát nesmie prideliť rovnaké číslo inému typu vozidla. 3. MODIFIKÁCIE TYPU A ZMENY A DOPLNKY K SCHVÁLENIAM 3.1. V prípade modifikácií typu schváleného podľa tejto smernice, platia ustanovenia článku 5 smernice 70/156/EHS. 4. ZHODA VÝROBY 4.1 Opatrenia na zabezpečenie zhody výroby sa prijímajú v súlade s predpismi ustanovenými v článku 10 smernice 70/156/EHS. " 3. Vkladajú sa nasledovné dva nové doplnky 1a 2:" Doplnok 1 +++++ TIFF +++++ Doplnok 2 VZOR (maximálny formát: A4 (210 x 297 mm)) OSVEDČENIE O ES TYPOVOM SCHVÁLENÍ +++++ TIFF +++++ Dodatok k osvedčeniu o ES typovom schválení č… týkajúci sa typového schválenia vozidla podľa smernice 77/389/EHS, naposledy zmenenej a doplnenej smernicou…/…/ES +++++ TIFF +++++ " 4. Pôvodná príloha sa stáva prílohou II. V bode 1.2 sa znenie "v prílohe I" nahrádza znením "v prílohe II A". --------------------------------------------------